stanford-oval/wikipedia huggingface dataset:
NSA
Julkisuus > Maailmanlaajuista joukkovalvontaa koskevat paljastukset

NSA on ollut kansainvälisessä julkisuudessa kesäkuusta 2013 asti. Tiedotusvälineissä alettiin silloin sarja paljastuksia NSA:n ja sen kansainvälisten yhteistyötahojen harjoittamasta ulkomaalaisiin ja Yhdysvaltain kansalaisiin kohdistuvasta maailmanlaajuisesta joukkovalvonnasta. Raportit ovat suurimmaksi osaksi lähtöisin huippusalaisten asiakirjojen kätköstä, jonka vuosi entinen NSA:n urakoitsija Edward Snowden työskennellessään Booz Allen Hamiltonille, yhdelle Yhdysvaltojen suurimmista puolustus- ja tiedustelualihankkijoista. Yksi ensimmäisistä paljastuksista oli PRISM-ohjelman olemassaolo.
The Washington Postin mukaan NSA on rakentanut MYSTIC-ohjelmassa RETRO-nimisen järjestelmän, joka pystyy tallentamaan kokonaisen maan kaikki puhelut ja säilyttämään ne kuukauden ajan. Viranomaisten pyynnöstä lehti ei paljastanut mistä valtiosta on kysymys.
The Intercept -julkaisun mukaan salakuunneltu maa on Bahama.
Järjestelmä oli valmis vuonna 2011. Kahta vuotta myöhemmissä suunnitteludokumenteissa kaavaillaan samanlaisia operaatioita kohdistettavaksi muihinkin valtioihin. Vuoden 2013 budjetissa mainitaan viisi valtiota, joista MYSTIC-ohjelma takaa ”laajan kattavuuden” ja kuudes mainitaan lisättäväksi lokakuussa.
Vuonna 2013 paljastui, että NSA oli vakoillut Saksan liittokanslerin, Angela Merkelin, matkapuhelinta yli vuosikymmenen ajan. Tämä aiheutti suuren kohun, jonka jälkeen Merkel ehdotti keinoja suojautua EU:n sisäisesti Yhdysvaltain harjoittamalta vakoilulta.
Snowdenin vuotamien asiakirjojen aikaansaamissa jälkimainingeissa Yhdysvaltain hallinnon asiantuntijalautakunta ilmoitti tammikuun 2014 loppupuolella, että turvallisuusvirasto NSA:n harjoittama yhdysvaltalaisten puhelutietojen keruu on laitonta ja tehotonta. Lautakunta myös suositteli, että presidentti Barack Obama lopettaa ohjelman ja määrää kerätyt sadat miljoonat tiedot tuhottaviksi. Obama ilmoitti 27. maaliskuuta 2014, että NSA lopettaa yhdysvaltalaisten puhelutietojen joukkokeräämisen. Obaman mukaan NSA voi taltioida puhelutietoja jatkossa vain, jos tuomioistuin myöntää luvan tiettyjen numeroiden tarkkailuun. Hätätilanteessa puhelutietoja voitaisiin kuitenkin pyytää ilman oikeuden lupaa. Ulkomaisiin henkilöihin kohdistuvaa verkkovalvontaa ei ole luvattu vähentää tai lopettaa.
Johtajat

Ralph J. Canine (1952–1956)
John A. Samford (1956–1960)
Laurence H. Frost (1960–1962)
Gordon A Blake (1962–1965)
Marshall S. Carter (1965–1969)
Noel A. M. Gaylor (1969–1972)
Samuel C. Phillips (1972–1973)
Lew Allen Jr. (1973–1977)
Bobby Ray Inman (1977–1981)
Lincoln D. Faurer (1981–1985)
William E. Odom (1985–1988)
William O. Studeman (1988–1992)
John M. McConnell (1992–1996)
Kenneth A. Minihan (1996–1999)
Michael Hayden (1999–2005)
Keith B. Alexander (2005–2014)
Michael S. Rogers (2014–2018)
Paul M. Nakasone (2018–2024)
Timothy D. Haugh (2024–)
Populaarikulttuurissa

Kun NSA muuttui 1990-luvulle mennessä julkisemmaksi, virasto on ollut siitä lähtien mukana monissa vakoiluaiheisissa kirjoissa, elokuvissa ja tietokonepeleissä. NSA kuitenkin kuvataan niissä usein hyvin epätarkasti, ja että virasto suorittaisi kryptografia ja kryptoanalyysin sijasta mittavia ja riskialttiita tiedusteluoperaatioita, jotka todellisuudessa kuuluisivat keskustiedustelupalvelu CIA:lle tai Yhdysvaltain asevoimien puolustushaarojen erikoisjoukoille.
NSA:n merkittäviin esiintymisiin populaarikulttuurissa kuuluvat muiden muassa Dan Brownin esikoisteos Murtamaton linnake, joka käsittelee NSA:n salauksenpurkujärjestelmiä; vuoden 2002 James Bond -elokuva Kuolema saa odottaa, missä Bond-tyttö Giacinta ”Jinx” Johnson on James Bondin kanssa työskentelevä NSA-agentti; sekä Ubisoft-pelitalon Splinter Cell -pelisarja, jonka päähenkilö Sam Fisher on NSA:n kuvitteellisen operatiivisen osaston Third Echelonin kenttäagentti. Näistä Dan Brownin teos on lähinnä NSA:n todellista toimialaa.
Kirjallisuutta

Järvinen, Petteri: NSA: Näin meitä seurataan.  Jyväskylä:  Docendo, 2014.  ISBN 978-952-291-046-2
Aiheesta muualla

Kuvia tai muita tiedostoja aiheesta NSA Wikimedia Commonsissa
NSA:n virallinen sivusto (englanniksi)
NSA:n nykyinen johtaja, kenraali Timothy D. Haugh.
Ammunnan maailmanmestaruuskilpailut 1939

Vuoden 1939 ammunnan maailmanmestaruuskilpailut järjestettiin Luzernissa, Sveitsissä 5. - 11. kesäkuuta. Kilpailut olivat 32. ammunnan maailmanmestaruuskisat kaikissa lajeissa, vaikkakin haulikkokilpailut käytiin Berliinissä.
Argentiina-pokaalin voitti Viron joukkue pistein 5 433, vaikka se oli pystyasennosta suurissa vaikeuksissa. Joukkueet saivat valita ampumisjärjestyksen vapaasti ja kärkijoukkueet ampuivat lajit järjestyksessä: makuu-pysty-polvi. Makuulta paras joukkue oli Norja 1 895 pisteellä, polvelta Viro ja pystystä Sveitsi. Joukkuemitalit jaettiin ilmeisesti vain kokonaiskilpailusta.
Vastaavan kilpailun sotilaskiväärillä voitti Sveitsi, puolustaen vuonna 1937 voittamaansa Mannerheimin kultapokaalia menestyksellä.
Pienoiskiväärin makuuasentokilpailussa Suomen Toivo Mänttäri paukutteli maailmanmestaruuteen maksimipistein 400.
Neristan

Neristania Läntisellä Kirkkokadulla.
Neristania Isokadulla.
Neristan (eli Alakaupunki) on Kokkolan Vanhankaupungin nimi. Neristan on yksi Suomen laajimmista historiallisista puukaupunkikokonaisuuksista. Neristanin 12 korttelia kattava yhtenäinen asemakaava on peräisin 1660-luvulta. Suurin osa Neristanin rakennuksista on 1810–1880-luvuilta, vaikkakin vanhimmat rakennuksista ovat jopa 1600-luvulta. Museovirasto on määritellyt Kokkolan ruutukaava-alueen puutalokorttelit yhdeksi Suomen valtakunnallisesti merkittävistä rakennetuista kulttuuriympäristöistä. Neristan on kyseisen alueen parhaiten säilynyt osa katuverkoltaan ja mittakaavaltaan.
Neristanin alue rajautuu pohjoisessa Antti Chydeniuksen katuun, etelässä Torikatuun, lännessä Kustaa Aadolfin katuun ja idässä Rantakatuun.
Neristanilla on oma ruotsin kielen murteensa, josta on tehty jopa pro gradu -tutkielma.
Neristanissa toimii myös oma 1940-luvun lopulla perustettu kaupunginosayhdistys, Vi Neristassbor -yhdistys.
Historia

Kokkolan kaupunki oli 1900-luvun alkuun asti jakautuneena Oppistaniin, yläkaupunkiin, ja Neristaniin, alakaupunkiin. Oppistan, nykyinen keskusta, oli rikkaiden kauppiaiden ja vanhojen laivanvarustajasukujen sekä liike-elämän aluetta. Oppistanin pohjoispuolella puolestaan sijaitsi laaja alakaupunki, Neristan, jota asuttivat eri alojen käsityöläiset ja merimiehet. Oppistanin ja Neristanin raja kulki jokseenkin Pormestarinkatua pitkin. Nykyään suurin osa Oppistanin hienoista kivitaloista on purettu liikerakennusten vallattua keskustan, mutta Neristan on säilynyt melko yhtenäisenä kokonaisuutena kapeine katuineen, "juorupeileineen" ja lauta-aitojen rajaamine pihoineen.
Kuvaus

Neristanin alueen tonteille on tyypillistä aidatut pihat ja portit. Talojen sisäänkäynnit ovat tyypillisesti pihan puolella. Päärakennus sijaitsee tontin kadunpuoleisella laidalla katulinjassa, tontinmittaiset ulkorakennukset puolestaan pihan perällä.
Kalpana Chawla

| Kalpana Chawla> कल्‍पना चावला   ਕਲਪਨਾ ਚਾਵਲਾ |
| --- | --- |

Henkilötiedot
Syntynyt: 17. maaliskuuta 1962 Karnal, Haryana, Intia
Kuollut: 1. helmikuuta 2003 (40 vuotta) Texasin ilmatilassa
Kansalaisuus:  Intia, Yhdysvallat
Ura
Tyyppi:  astronautti
Aika avaruudessa:  31 d 14 h 54 min
Valittu avaruuslentäjäksi:  1994
Lennot

:  STS-87
 
:  STS-107
 
Kalpana Chawla (hindiksi कल्‍पना चावला, pandžabiksi ਕਲਪਨਾ ਚਾਵਲਾ) (17. maaliskuuta 1962 Karnal,  Intia – 1. helmikuuta 2003 Texas, Yhdysvallat) oli avaruussukkulalentoihin erikoistunut astronautti. Hän kuoli Columbia-sukkulan tuhoutuessa helmikuussa 2003. Chawla opiskeli avaruusinsinööriksi Intiassa ja meni sen jälkeen NASA:n palvelukseen. Hän lensi ensilentonsa STS-87 avaruussukkula Columbialla.
Viimeinen lento

Chawlan seuraava ja viimeinen lento oli STS-107. Avaruussukkula Columbia laukaistiin matkaan 17. tammikuuta 2003, ja se kiersi maata 16 päivää omalla radallaan. Se ei telakoitunut ISS-avaruusasemaan. Tällä lennolla Chawla oli hyötykuorman ja lennon asiantuntija (mission specialist). Sukkulan oli määrä laskeutua takaisin Maahan 1. helmikuuta noin kello 16.15 Floridassa Kennedyn avaruuskeskuksessa. Sukkula hajosi Texasin yllä, ja kaikki seitsemän astronauttia kuolivat.lähde?
Kalpana Chawla ja muut astronautit julistettiin kansallissankareiksi 4. helmikuuta, ja muistojumalanpalvelus pidettiin 6. helmikuuta.lähde?
Reita Lounatvuori

Reita Lounatvuori on suomalainen näytelmäkääntäjä. Hän on suomentanut yli seitsemänkymmentä näytelmää ranskan ja englannin kielestä. Lounatvuori on kääntänyt muun muassa Molièren, Eugène Ionescon, Jean-Paul Sartren, Edward Albeen, David Ivesin sekä Tennessee Williamsin näytelmiä. Hänelle myönnettiin vuoden 2016 kääntäjien valtionpalkinto. Sen myöntöperusteluissa hänen kehuttiin hallitsevan ”poikkeuksellisen hyvin näyttämökielen kaikki rekisterit olipa kyse sitten nopeatempoisesta ja tauotta kielileikkejä paukuttelevasta farssista tai klassikkotekstin mitallisesta poljennosta.”
Palkinnot ja tunnustukset

Kääntäjien valtionpalkinto 2016.
Suomen Kulttuurirahaston kolmivuotinen apuraha kaunokirjalliseen käännöstyöhön 2024.
The Matrix Resurrections

| The Matrix Resurrections |
| --- | --- |

Ohjaaja:  Lana Wachowski
Käsikirjoittaja:   Lana Wachowski  Aleksandar Hemon  David Mitchell 
Tuottaja:  Lana Wachowski Grant Hill
Säveltäjä:  Johnny Klimek Tom Tykwer
Kuvaaja:  John Toll
Leikkaaja:  Joseph Jett Sally
Pääosat:   Keanu Reeves  Carrie-Anne Moss  Yahya Abdul-Mateen II  Jessica Henwick  Jonathan Groff  Neil Patrick Harris  Priyanka Chopra Jonas  Jada Pinkett Smith 
Valmistustiedot
Valmistusmaa:  Yhdysvallat
Tuotantoyhtiö:  Village Roadshow Pictures  Anarchos Productions
Levittäjä:  Warner Bros. Pictures
Ensi-ilta:   2021-12-2222. joulukuuta 2021 (Yhdysvallat)   2021-12-2525. joulukuuta 2021 (Suomi)  
Kesto:  148 minuuttia
Alkuperäiskieli:  englanti
Edeltäjä:  The Matrix Revolutions
Aiheesta muualla
IMDb 
Elonet
Infobox OKNimi-testi OK: 
The Matrix Resurrections on vuonna 2021 ensi-iltansa saanut yhdysvaltalainen tieteiselokuva, jonka on ohjannut Lana Wachowski. Elokuva on Matrix-elokuvasarjan neljäs osa. Elokuvan päärooleissa jatkavat Keanu Reeves ja Carrie-Anne Moss.
Elokuvan kuvaukset käynnistyivät San Franciscossa 5. helmikuuta 2020 ja päättyivät 11. marraskuuta. Elokuva julkaistiin Yhdysvalloissa elokuvateattereihin sekä HBO Maxiin 22. joulukuuta 2021. Suomessa ensi-ilta oli 25. joulukuuta 2021.
Näyttelijät

| 0 | 1 | 2 |
| --- | --- | --- |
|  Keanu Reeves  | … |  Thomas A. Anderson / Neo   |
|  Carrie-Anne Moss  | … |  Tiffany / Trinity   |
|  Yahya Abdul-Mateen II  | … |  Morpheus   |
|  Jessica Henwick  | … |  Bugs   |
|  Jonathan Groff  | … |  Smith   |
|  Neil Patrick Harris  | … |  Analyytikko   |
|  Priyanka Chopra Jonas  | … |  Sati   |
|  Jada Pinkett Smith  | … |  Niobe   |
|  Toby Onwumere  | … |  Sequoia   |
|  Max Riemelt  | … |  Shepherd   |
|  Brian J. Smith  | … |  Berg   |
|  Eréndira Ibarra  | … |  Lexy   |
|  Lambert Wilson  | … |  The Merovingian   |
|  Christina Ricci  | … |  Gwyn de Vere   |
|  Telma Hopkins  | … |  Freya   |
|  Chad Stahelski  | … |  Chad   |
|  Andrew Caldwell  | … |  Jude Gallagher   |
|  Ellen Hollman  | … |  Echo   |
|  Julian Grey  | … |  Brandon   |
|  Gaige Chat  | … |  Donnie   |
Arvosteluja

| Sivusto | Arvio | Arvosana |
| --- | --- | --- |
| Metacritic | metascore | 63 |
| Metacritic | käyttäjäpisteet | 3.9 |
| Rotten Tomatoes | tomatometer | 63% |
| Rotten Tomatoes | yleisöpisteet | 63% |
| 0 | 1 | 2 |
| --- | --- | --- |
Helsingin Sanomat Jussi Ahlroth: 
Hufvudstadsbladet Krister Uggeldahl:
Nova-C

Nova-C kuulaskeutuja
Nova-C on yhdysvaltalaisen Intuitive Machines yhtiön valmistama kuulaskeutujien luokka. Nova-C kuulaskeutujat on suunniteltu toimittamaan pieniä hyötykuormia Kuun pinnalle.
Intuitive Machines oli yksi kolmesta palveluntarjoajasta, jotka saivat vuonna 2019 NASA:lta tilauksen tieteellisten kuormien toimittamisesta Kuuhun. Ensimmäinen näistä kuulaskeutujista on nimeltään Odysseus Nasan Commercial Lunar Payload Services (CLPS) tehtävällä IM-1. Se laukaistiin Maasta 15. helmikuuta 2024. Odysseus saavutti Kuun kiertoradan 21. helmikuuta 2024 ja se laskeutui liki onnistuneesti Kuun pinnalle 22. helmikuuta 2024. Odysseus on ensimmäinen yhdysvaltalainen  avaruusalus yli 50 vuoteen, joka on suorittanut pehmeän laskeutumisen kuun pinnalle, edellisen ollessa Apollo 17.
Gramsh

| Gramsh |
| --- | --- |

 lippu:  vaakuna
 Gramsh
 Koordinaatit: 40°52′N, 20°11′E 
Valtio:  Albania
Maakunta:  Elbasan
Väkiluku (2011):  8 440
 
 www.bashkiagramsh.gov.al 
Infobox OKVirheellinen NIMI-arvo: 
Gramsh (albaniaksi myös Gramshi) on kaupunki Elbasanin maakunnassa Keski-Albaniassa. Kaupunki sijaitsee Devoll-joen laaksossa 40 kilometriä Elbasanista etelään. Kaupungin asukasluku on 8 440 (vuonna 2011).
Osmanivallan aikaan kaupunki oli pieni markkinapaikka. Kommunistivallan aikaan perustettiin ruoka-, alkoholi- ja ennen kaikkea ammustehtaita ja Gramshista tuli pieni kaupunki.
Turun Kaupunkiliikenne

Linjan 1 bussi Turun linnan pysäkillä.
Turun Kaupunkiliikenne Oy on Turun kaupungin kokonaan omistama yhtiö, joka vastaa Turun sisäisestä joukkoliikenteestä kilpailuttamattomilla linjoilla. Yhtiö aloitti toimintansa 1. tammikuuta 2009, jolloin sille siirtyi kokonaisuudessaan Turun kaupungin liikennelaitoksen (TuKL) liiketoiminta. Toimitusjohtajana toimii Juha Parkkonen.
Turun Kaupunkiliikenteen historia ulottuu vuoteen 1908, jolloin AEG:n ruotsalainen tytäryhtiö aloitti Turussa raitiovaunuliikenteen ja perusti samalla sähkölaitoksen. Kaupunki osti toiminnan vuonna 1919 ja erotti sähkölaitoksen ja raitiotien toisistaan vuonna 1928. TuKL aloitti bussiliikenteen 1. tammikuuta 1950. Turun raitiovaunuliikenne lakkautettiin vuonna 1972. Kun TuKL:n toiminta oli laajimmillaan vuonna 1979, sillä oli 105 autoa ja se vastasi noin puolesta kaupungin linja-autoliikenteestä.
1990-luvulle asti TuKL ja Turun Linja-autoilijain Osakeyhtiö (TLO) hoitivat yhdessä kaupungin liikennettä. Kilpailuttamisen myötä TuKL on hävinnyt linjoja, eikä se ole kilpailulainsäädännön mukaan voinut tehdä tarjouksia kilpailutettujen linjojen hoitamisesta, koska se saa epäsuoraa tukea Turun kaupungilta. Nykyään yhtiön osuus kaupungin joukkoliikenteestä on 15 %.
Kaupunkiliikenteen linjoja ovat 1, 1B, 1T, 3, 30, 50, 50T, 51, 53, 53A 54, 55T, 55A, , koululaislinjat 52, 52A, 71, 73 ja 74 työmatkalinja 58 ja yölinja 36.
Lähteitä

Turun kaupunginvaltuuston 15.12.2008 päätös yhtiöittämisestä[vanhentunut linkki]
Turun kaupunginhallituksen päätös 16.12.2008 yhtiöittämisen toimeenpanosta[vanhentunut linkki]
Kandahar

| Kandahar (کندهار) Qandahar |
| --- | --- |
 Kandaharin kaupunkia
 Kandahar
 Koordinaatit: 31°37′01″N, 65°43′01″E 
Valtio:   Afganistan
Maakunta:  Kandaharin maakunta
Piirikunta:  Kandaharin piirikunta
Hallinto:  
 – Hallinnon tyyppi:  hallitus
 – Pormestari:  
Korkeus:  1 000 m
Väkiluku (2006)  ():  468 200
Aikavyöhyke:  UTC+4:30
Infobox OKVirheellinen NIMI-arvo: 
Kandahar eli Qandahar (pašt. ‏کندهار‎, Kandahār, pers. ‏قندهار‎, Qandahār) on kaupunki eteläisessä Afganistanissa. Se on Kandaharin maakunnan pääkaupunki. Kaupungissa on noin 468 200 asukasta vuoden 2006 arvion mukaan. Se sijaitsee Kabuliin, Heratiin ja Pakistanissa sijaitsevaan Quettaan johtavien valtateiden risteyksessä ja on siten Etelä-Afganistanin tärkein kauppakeskus.
Historia > Varhainen historia

Kandaharin perusti 300-luvulla eaa. Aleksanteri Suuri. Kandaharin alkuperäinen nimi oli mahdollisesti Aleksandria. Toisen selityksen mukaan nimi periytyy lähellä sijainneesta Gandharan kuningaskunnasta. Aikoinaan sitä ovat hallinneet arabit, iranilaiset, turkkilaiset ja mongolit. Kandaharin näkyvin heimo valtaosan sen historiasta ovat kuitenkin olleet paštut. Kandahar tuhoutui täysin, kun Tšingis-kaanin joukot hyökkäsivät sinne. Se tuhoutui toistamiseen turkkilais-mongolilaisen Timur Lenkin hyökättyä sinne. Sen jälkeen se kuului Suurmogulien valtakuntaan.
Historia > 1700-luvulta nykyaikaan

Ahmad Šah Dorrani teki Kandaharista Afganistanin ensimmäisen pääkaupungin vuonna 1747 jona se oli 1780-luvulle asti. Vuosien 1839–1881 välillä britit yrittivät hallita Kandaharia sekä muita alueita Afganistanissa ja kävivät tuona aikana kaksi sotaa: ensimmäisen- ja toisen afgaanisodan. Neuvostoliitto miehitti Afganistanin 1980-luvulla ja kävi Afganistanin sodan afganistanilaisia joukkoja vastaan. Kandaharissa käytiin tuolloin ajoittain rajuja taisteluita. Talibanit valtasivat vuonna 1994 Kandaharin ampumatta laukaustakaan ja vaikka pääkaupunkina oli Kabul hallitsi Mullah Omar maata Kandaharista käsin vuoteen 2001 asti.
Kandaharin pormestari Ghulam Haida Hamidi kuoli 27. heinäkuuta 2011 itsemurhaiskussa, josta vastuulliseksi ilmoittautui Taliban-liike. Yhdysvalloissa asunut Hamidi palasi maahan 2006 Hamid Karzain pyynnöstä. Hamidi kuului levottoman alueen luotetuimpiin poliitikkoihin. Kaksi varapormestaria surmattiin 2011. Kaupungin poliisipäällikkö kuoli itsemurhapommi-iskussa huhtikuussa 2011.
Talibanin uutisoitiin vallanneen kaupungin elokuussa 2021.
Nykyinen kaupunki

Nykyinen kaupunki sijaitsee länsipuolella vanhaa kaupunkia joka Ahmad Šah Dorrani rakennutti tehtyään kaupungista pääkaupungin vuonna 1747. Vanha kaupunki oli suorakaiteen muotoisen savesta tehdyn muurin ympäröimä. Muurin rajaama alue oli kooltaan noin 1 800 × 550 metriä. Siitä on säilynyt näkyvissä joitakin osia. Kaupungin koillisosassa sijaitsee kahdeksankulmainen Ahmad Šah Dorranin hauta, jonka päällä on suuri kupoli. Sen vieressä sijaitsee Kirka Sharif (Pyhän viitan moskeija), ja väitetään, että siellä on profeetta Muhammedin viitta. Nykyisen Kandaharin keskustasta länteen noin 6,5 kilometrin päässä olevalla kivisellä harjanteella sijaitsee linnoitus, jonka juurella on rauniot muinaisesta kaupungista, jonka Iranilainen valloittaja Nadir Šah vuonna 1738 tuhosi.
Kulkuyhteydet

Kandahar on kolmen valtatien risteyksessä. Kandahat–Kabul-tien pituus on noin 506 kilometriä, Kandahat–Herat- tien pituus on noin 560 kilometriä ja Afganistanin ja Pakistanin rajalle vievän Kandahar–Spin Boldak tien osuus on noin 105 kilometriä. Spin Boldakista tie jatkuu Pakistanissa Quettaan.
Kandaharin kaupungista noin 16 kilometrin päässä on Kandaharin kansainvälinen lentoasema joka on sekä sotilas- ja siviilikäytössä.
Elinkeinot

Kandaharin ympärillä on maaseutua jota viljellään keinokastelun avulla. Alue on kuuluisa hedelmistään, muun muassa viinirypäleistä, meloneista ja granaattiomenista, ja niitä viedään muualle myyntiin. Muita viljelykasveja ovat puuvilla, kumina, värimatara ja hajupihka. Kandarissa on myös tekstiilitehtaita joissa käsitellään erityisesti villaa.
Ilmasto > Lämpötilat

Kandaharissa kesät ovat kuumia, kuivia, hiostavia ja pilvettömiä. Talvisin ilma on kylmä, kuiva ja enimmäkseen on pilvetöntä. Vuoden aikana lämpötilat vaihteleva 1 °C–40 °C välillä ja lämpötila laskee harvoin alle -3 °C tai nousee yli 43 °C.
Kuumin kausi kestää noin neljä kuukautta ja alka alkaa toukokuun puolesta välistä jatkuen syyskuun puolen välin tienoille. Sen aikana keskimääräinen lämpötila on yli 35 °C.
Kylmin kausi kestää noin kolme kuukautta ja ajoittuu marraskuun lopusta helmikuun loppuun. Keskimääräinen lämpötila on alle 19 °C. Kylmin päivä on tammikuussa jolloin keskimääräinen alin lämpötila on 1 °C–13 °C välillä.
Ilmasto > Pilvet ja sade

Selkeintä Kandaharissa on toukokuun alusta marraskuun alkupuolelle. Tuolloin suurin oa päivistä on selkeitä tai osittain pilvisiä ja pilvisiä päiviä on 1 prosentin verran. Pilvisimpänä aikana 35 prosenttia päivistä on pilvisiä ja selkeitä tai osittain pilvisiä on 65 prosenttia päivistä.
Sateisin aika kestää noin neljä kuukautta alkaen joulukuun puolen välin tienoilta ja jatkuen maaliskuun puolen välin tienoille. Kuiva kausi vastaavasti ajoittuu maaliskuun puolen välin tienoilta joulukuun puolen välin tienoille.
Päivän pituus Kandaharissa vaihtelee ollen kesäkuussa pisimmillään hieman yli 14 tuntia ja joulukuussa lyhyimmillään noin 10 tuntia.
Aiheesta muualla

Kuvia tai muita tiedostoja aiheesta Kandahar Wikimedia Commonsissa
Kandahar City Map Arkistoitu 27.10.2005. Viitattu 20.2.2020. (englanniksi)
Muinaisen Kandaharin rauniot.
Valko-Venäjän presidentinvaalit 2006

Aljaksandar Milinkevitšin julistetta kantava agitaatioteline
Valko-Venäjän presidentinvaalit 2006 järjestettiin 19. maaliskuuta 6 586 äänestyspaikalla Valko-Venäjällä ja 41 äänestyspaikalla ulkomailla. Vaalissa tuli yli puolen noin 7 000 000 äänestäjästä äänestää, jotta tulos olisi pätevä jo ensimmäisellä kierroksella.
Valko-Venäjän keskusvaalilautakunta ilmoitti vaalitulokseksi 20. maaliskuuta 2006 kello 02:45 Aljaksandr Lukašenkan voittaneen ensimmäisen ja ainoaksi jäävän vaalikierroksen saamalla 82,6 %:n kannatuksen.
Tarkkailuarvioita > ETYJ vastaan

Euroopan turvallisuus- ja yhteistyöjärjestö ei pidä vaaleja kriteereiden mukaisena. Valtiovallan käyttö laajoihin kiinni ottamisiin osoittivat, että yhdistymis- ja kokoontumis- sekä ilmaisuvapauteen puututtiin tavalla, mikä osoittaa, ettei poliittista kilpailua sallita.
Euroopan turvallisuus- ja yhteistöjärjestön demokraattisten instituutioiden ja ihmisoikeuksien toimisto sekä Euroopan turvallisuus- ja yhteistyöjärjestön parlamenttivaltuuskunta lähetti vaalia tarkkailemaan yli 500 tarkkailijaa 38 maasta.
Parlamenttivaltuuskunnan puheenjohtajan ja lyhytaikaisten vaalitarkkailijoiden erikoiskoordinaattorin, yhdysvaltalainen edustajainhuoneen jäsenen Floridasta, Alcee Hastingsin mukaan valkovenäläiset ansaitsevat parempaa. Opposition ehdokkaiden rohkeat ponnistelut aidon vaihtoehdon tarjoamiseen presidentiksi turmeltiin valtion viranomaisten toimin. ("The Belarusian people deserve better. The courageous efforts of the opposition candidates to offer voters a genuine choice for president were obstructed by actions by state authorities,")
Euroopan turvallisuus- ja yhteistyöjärjestön demokraattisten instituutioiden ja ihmisoikeuksien toimiston pitkäaikaisten vaalitarkkailijoiden johtaja, suurlähettiläs Geert-Hinrich Ahrens lisäsi, että hän ei olisi halunnut mitään muuta kuin voida antaa myönteinen lausunto juuri tarkkaillusta vaalista. Valitettavasti vaalissa esiintyi liian paljon vakavia kansainvälisten vaalinormien loukkaamisia. ("I would have liked nothing more than to be able to make a positive statement about the election we just observed. Unfortunately, there were too many serious violations of international election standards.)
Tarkkailuarvioita > Yhdysvaltain hallitus vastaan

Yhdysvaltain hallitus ei pidä vaaleja kriteereiden mukaisena ja harkitsee viisumikieltoa valkovenäläisille päättäjille Yhdysvaltoihin.
Tarkkailuarvioita > Itsenäisten valtioiden yhteisö puolesta

Itsenäisten valtioiden yhteisö lähetti vaaleihin 467 tarkkailijaa vaalien kaiken kaikkiaan 1 235 vaalitarkkailijasta. IVY:n tarkkailijoiden puheenjohtaja Vladimir Rušailon mukaan maaliskuun 19 päivän vaalit järjestettiin maassa voimassa olevan vaalilain mukaisesti. («Выборы 19 марта проведены в соответствии с нормами действующего в стране избирательного законодательства»).
Hänen mukaansa havaitut puutteet olivat luonteeltaan teknisiä ja koskivat esimerkiksi epämukavia äänestyskoppeja jne.
Hänen mielestään oli hyvä, että yksi paikallisvaalilautakunta järjesti Hrodnassa verkkosivuston, millä oli 2 000 kävijää.
Rušailon mukaan oppositio yritti järjestä luvattomia kokouksia ja Valko-Venäjän viranomaiset takavarikoivat yli miljoona kappaletta laittomia vaalimainoksia.
Venäjän ja Valko-Venäjän parlamenttivaltuuskunnan vaalitarkkailijoiden päärkoordinaattorin, Venäjän valtakunnanduuman varapuhemies Sergei Baburinin mukaan tasavaltalaispalatsin tiedotuskeskuksessa parikymmentä venäläistä, georgialaista, latvialaista ja unkarilaista ja muunmaalaista suhtautuivat myönteisesti näkemäänsä.